**LIETUVOS RESPUBLIKOS SVEIKATOS APSAUGOS MINISTRAS** –

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL LIETUVOS RESPUBLIKOS SVEIKATOS APSAUGOS MINISTRO – VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVO 2020 M. KOVO 18 D. SPRENDIMO NR. V-440 „DĖL SAVIVALDYBĖSE ĮSTEIGTŲ MOBILIŲ PUNKTŲ IR JIEMS PRISKIRTŲ LABORATORIJŲ BENDRADARBIAVIMO TVARKOS“ PAKEITIMO**

2020 m. balandžio 6 d. Nr. V-734

Vilnius

Pakeičiu Lietuvos Respublikos sveikatos apsaugos ministro – valstybės lygio ekstremaliosios situacijos valstybės operacijų vadovo 2020 m. kovo 18 d. sprendimą Nr. V-440 „Dėl savivaldybėse įsteigtų mobilių punktų ir jiems priskirtų laboratorijų bendradarbiavimo tvarkos“ ir jį išdėstau nauja redakcija:

„**LIETUVOS RESPUBLIKOS SVEIKATOS APSAUGOS MINISTRAS –**

**VALSTYBĖS LYGIO EKSTREMALIOSIOS SITUACIJOS VALSTYBĖS OPERACIJŲ VADOVAS**

**SPRENDIMAS**

**DĖL SAVIVALDYBĖSE ĮSTEIGTŲ MOBILIŲ PUNKTŲ IR JIEMS PRISKIRTŲ LABORATORIJŲ BENDRADARBIAVIMO TVARKOS**

Vadovaudamasis Lietuvos Respublikos civilinės saugos įstatymo 15 straipsnio 2 dalies 1 ir 4 punktais, Lietuvos Respublikos sveikatos priežiūros įstaigų įstatymo 9 straipsnio 1 dalies 3 punktu ir 10 straipsnio 6 punktu, Lietuvos Respublikos žmonių užkrečiamųjų ligų profilaktikos ir kontrolės įstatymo 8 straipsniu, 9 straipsniu, 22 straipsnio 2 dalimi, 26 straipsniu, Lietuvos Respublikos sveikatos apsaugos ministro 2002 m. birželio 13 d. įsakymu Nr. 278 „Dėl Pavojingų ir ypač pavojingų užkrečiamųjų ligų, dėl kurių ligoniai, asmenys, įtariami, kad serga pavojingomis ar ypač pavojingomis užkrečiamosiomis ligomis, asmenys, turėję sąlytį, ar šių ligų sukėlėjų nešiotojai turi būti hospitalizuojami ir (ar) izoliuojami, tiriami ir (ar) gydomi privalomai, sąrašo patvirtinimo“, Lietuvos Respublikos Vyriausybės 2020 m. vasario 26 d. nutarimu Nr. 152 „Dėl valstybės lygio ekstremaliosios situacijos paskelbimo“, Lietuvos Respublikos Ministro Pirmininko 2020 m. vasario 27 d. potvarkiu Nr. 43 „Dėl valstybės lygio ekstremaliosios situacijos valstybės operacijų vadovo paskyrimo“, n u s p r e n d ž i u:

Nustatyti šią savivaldybėse įsteigtų mobilių punktų ir jiems priskirtų laboratorijų bendradarbiavimo tvarką:

1. Savivaldybių mobilūs punktai paimtus ėminius pristato jiems priskirtoms laboratorijoms. Savivaldybių mobilių punktų priskyrimas pagrindinėms regiono laboratorijoms:

|  |  |  |  |
| --- | --- | --- | --- |
| Eil. Nr. | Pagrindinė regiono laboratorija | Pagrindinės regiono laboratorijos kontaktinis asmuo | Mobilūs punktai, esantys nurodytų savivaldybių aptarnaujamose teritorijose |
| 1. | Nacionalinė visuomenės sveikatos priežiūros laboratorija  | Ugnė GylienėTel. Nr. 8 673 70500 | Vilniaus miestoUtenos rajonoPanevėžio miesto |
| 2. | VšĮ Lietuvos sveikatos mokslų universiteto ligoninės Kauno klinikų laboratorija  | Astra VitkauskienėTel. Nr. 8 698 04822 | Kauno miestoMarijampolėsAlytaus miestoTauragės rajono |
| 3. | VšĮ Klaipėdos universitetinės ligoninės laboratorija  | Jūratė KasnauskienėTel. Nr. 8 682 52699 | Klaipėdos miestoTelšių rajono |
| 4. | VšĮ Respublikinės Šiaulių ligoninės laboratorija | Jurgita RimdžiuvienėTel. Nr. 8 614 14023 | Šiaulių miesto |

2. Laboratorijos atlieka joms priskirtų mobilių punktų pristatytų ėminių COVID-19 ligos (koronaviruso infekcijos) laboratoriniams tyrimams atlikti ištyrimą.

3. Ėminių pristatymo į laboratoriją laiką ir dažnumą suderina savivaldybių administracijų mobilių punktų veiklai koordinuoti paskirti asmenys ir laboratorijų paskirti koordinatoriai.

4. Nacionalinė visuomenės sveikatos priežiūros laboratorija (toliau – NVSPL) paskirtoms laboratorijoms perduoda COVID-19 ligos (koronaviruso infekcijos) virusologinių terpių rinkinius, atsižvelgdama į atitinkamos laboratorijos aptarnaujamos teritorijos gyventojų skaičių. Dėl rinkinių poreikio, atsiėmimo ir papildymo laboratorijų paskirti kontaktiniai asmenys komunikuoja tarpusavyje. NVSPL, laboratorijoms pabaigus išdalintus rinkinius, tiekia į mėgintuvėlius neišpilstytas virusologines terpes. Rinkinius laboratorijos pasiruošia pačios.

5. Pagrindinė regiono laboratorija atsakinga už savo regionui priskirtų savivaldybių punktų tyrimų atlikimą ir paskirsto ėminius tarp regiono laboratorijų. Esant reikalui ir siekiant racionaliai naudoti turimus išteklius, VšĮ Nacionalinis kraujo centras ar jo įgalioti asmenys ėminius, skirtus ištyrimui, perskirsto į atitinkamas laboratorijas kitaip nei nustatyta šio sprendimo 1 punkte.

6. VšĮ Nacionalinis kraujo centras, įvertinęs ateinančios dienos laboratorijų pajėgumus, teikia rekomendacijas mobiliųjų punktų koordinatoriui dėl paimamų mėginių skaičiaus.

7. Mobilių punktų veiklai koordinuoti Sveikatos apsaugos ministerija ne vėliau nei iki kitos dienos 8:00 val. organizuoja statistinių praėjusios dienos duomenų, kurie būtų pasiekiami už mėginių paskirstymą atsakingiems VšĮ Nacionalinio kraujo centro darbuotojams, pateikimą. Realiu laiku pateikiami duomenys pasiekiami adresu: <https://docs.google.com/spreadsheets/d/e/2PACX-1vRPSX1ZI2Fz3GN6tcVg0PiOTxGBX3CMGef1rJsZCKgEO0lpGkk2IPsHOTcCD1hz7bheST7TraWrLUpy/pubhtml>.

8. Kiekviena laboratorija atliktų tyrimų rezultatus suveda į Elektroninę sveikatos paslaugų ir bendradarbiavimo infrastruktūros informacinę sistemą (ESPB IS), formą E200.“

Sveikatos apsaugos ministras – valstybės lygio

ekstremaliosios situacijos valstybės operacijų vadovas Aurelijus Veryga